**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՃԱՆԱՊԱՐՀԱՅԻՆ ԵՐԹԵՎԵԿՈՒԹՅԱՆ ԱՆՎՏԱՆԳՈՒԹՅԱՆ ԱՊԱՀՈՎՄԱՆ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄ ԿԱՏԱՐԵԼՈՒ ՄԱՍԻՆ**

**Հոդված 1.** «Ճանապարհային երթևեկության անվտանգության մասին» 2005 թվականի հուլիսի 8-ի ՀՕ-166-Ն օրենքի (այսուհետ՝ Օրենք) 8-րդ հոդվածի 4-րդ մասը շարադրել հետևյալ խմբագրությամբ.

«4. Ճանապարհային երթևեկության բնագավառում վարչական իրավախախտումների հաշվառումն իրականացվում է ներքին գործերի բնագավառում պետական կառավարման լիազոր մարմնի ղեկավարի, իսկ պաշտպանության բնագավառում պետական կառավարման լիազոր մարմնի տրանսպորտային միջոցների վարորդների կողմից ճանապարհային երթևեկության բնագավառում կատարված իրավախախտումների հաշվառումը՝ պաշտպանության բնագավառում պետական կառավարման լիազոր մարմնի ղեկավարի հրամաններով սահմանված կարգով:»։

**Հոդված 2.** Օրենքի 9-րդ հոդվածի 1-ին մասը՝

1. «ժը» և «իե» կետերն ուժի կորցրած ճանաչել.
2. «իգ» կետում «ոստիկանության» բառը փոխարինել «ներքին գործերի բնագավառի պետական կառավարման լիազոր մարմնի» բառերով․
3. «իե.4»-րդ կետում «ճանապարհային» բառը հանել։

**Հոդված 3.** Օրենքում լրացնել հետևյալ բովանդակությամբ 9.1-ին հոդված.

«**Հոդված 9.1. Ճանապարհային երթևեկության անվտանգության ապահովման բնագավառում ներքին գործերի բնագավառի պետական կառավարման լիազոր մարմնի լիազորությունները**

1. Ճանապարհային երթևեկության անվտանգության ապահովման բնագավառում ներքին գործերի բնագավառի պետական կառավարման լիազոր մարմինը (այսուհետ՝ ներքին գործերի լիազոր մարմին)՝

ա) մասնակցում է պետական քաղաքականության իրականացմանը.

բ) մասնակցում է ճանապարհային երթևեկության անվտանգության ապահովման համալիր և տարեկան ծրագրերի մշակմանը և իրականացմանը.

գ) մշակում և համապատասխան մարմինների քննարկմանն է ներկայացնում բնագավառը կարգավորող իրավական ակտերի նախագծեր.

դ) տալիս է հաշվառման տվյալների փոփոխությամբ տրանսպորտային միջոցների վերասարքավորման և առանց թույլտվության վերասարքավորված տրանսպորտային միջոցների վերահաշվառման թույլտվություն, բացառությամբ թափքը կամ հենասարքը համապատասխանաբար նույն եզրաչափերով թափքով կամ հենասարքով կամ շարժիչը նույն տեխնիկական բնութագրերով շարժիչով կամ տրանսպորտային միջոցի գույնը փոփոխելու դեպքերի.

ե) սահմանված կարգով ընդունում է վարորդական վկայական ստանալու քննություններ և տալիս տրանսպորտային միջոցներ վարելու իրավունքի ազգային վկայականներ, իսկ դրանց հիման վրա` նաև միջազգային վարորդական վկայականներ.

զ) սահմանում է տրանսպորտային միջոցների հաշվառման մեծ պահանջարկ ունեցող համարանիշների հատկացման գները` ըստ չափորոշիչների.

է) հսկողություն է իրականացնում ճանապարհները և դրանց ինժեներական կառույցները, ճանապարհային երթևեկության կազմակերպման տեխնիկական միջոցները տեխնիկական նորմերի, կանոնների և ստանդարտների պահանջներին համապատասխանեցնելու նկատմամբ, ներկայացնում հայտնաբերված խախտումների վերացման պահանջներ.

ը) սահմանված կարգով իրականացնում է տրանսպորտային միջոցի նկատմամբ իրավունքի վերաբերյալ նախնական նշում, տրանսպորտային միջոցների պետական գրանցում, հաշվառում և արգելադրում, տրամադրում է տրանսպորտային միջոցի սեփականության իրավունքի պետական գրանցման վկայական, պետական հաշվառման փաստաթղթեր և հաշվառման համարանիշեր։

1. Ներքին գործերի լիազոր մարմինը վերահսկողություն է իրականացնում ճանապարհային երթևեկության անվտանգության բնագավառում Հայաստանի Հանրապետության ոստիկանության գործունեության նկատմամբ։»։

**Հոդված 4.** Օրենքի 10-րդ հոդվածի 1-ին մասը՝

1. ուժը կորցրած ճանաչել ա-գ, զ, է, թ, ժ և ժէ.1 կետերը.
2. ժա կետում «ճանապարհապարեկային» բառը փոխարինել «պարեկային» բառով, իսկ «՝ որպես կանոն, շրջիկ պարեկության եղանակով» բառերը հանել։

**Հոդված 5.** Օրենքի 13-րդ հոդվածը՝

1. «ճանապարհային ոստիկանություն» և «ճանապարհային ոստիկանության իրավասու ստորաբաժանում» բառերը և համապատասխան հոլովաձևերը փոխարինել «ներքին գործերի լիազոր մարմին» բառերով և համապատասխան հոլովաձևերով, բացառությամբ նույն հոդվածի 2-րդ մասի և 8-րդ մասի 1-ին կետի.
2. «Հայաստանի Հանրապետության ոստիկանության պետը» և «ոստիկանության պետը» բառերը և համապատասխան հոլովաձևերը փոխարինել «ներքին գործերի լիազոր մարմնի ղեկավարը» բառերով և համապատասխան հոլովաձևերով.
3. 2-րդ մասում «ճանապարհային ոստիկանության վարչական մասի կամ տրանսպորտային միջոցի գտնվելու վայրն սպասարկող իրավասու ստորաբաժանման» բառերը փոխարինել «ներքին գործերի լիազոր մարմնի» բառերով.
4. 8-րդ մասի 1-ին կետում «ճանապարհային ոստիկանության» բառերը հանել, իսկ «ճանապարհային ոստիկանության իրավասու ստորաբաժանում» բառերը փոխարինել «ներքին գործերի լիազոր մարմին» բառերով.
5. 20.9-րդ մասում «Ոստիկանությունը» բառը փոխարինել «Ներքին գործերի լիազոր մարմինը» բառով։

**Հոդված 6.** Օրենքի 13.1-ին և 15-րդ հոդվածներում «ճանապարհային ոստիկանությունում» բառերը փոխարինել «ներքին գործերի լիազոր մարմնում» բառերով։

**Հոդված 7.** Օրենքի 17-րդ հոդվածի 4-րդ մասում «ներկայանալ» բառից հետո լրացնել «՝ հայտնելով պաշտոնը, կոչումը, ազգանունը և ստորաբաժանումը, ինչպես նաև հարցման դեպքում՝ ոստիկանության ծառայողի նույնականացման անհատական համարը» բառերը։

**Հոդված 8.** Օրենքի 18-րդ հոդվածի 6-րդ մասում «ոստիկանության» բառից առաջ «Ճանապարհային» բառը հանել։

**Հոդված 9.** Օրենքի 28-րդ հոդվածը՝

1. 1.4-րդ մասում «ճանապարհային ոստիկանության» բառերը փոխարինել «ներքին գործերի լիազոր մարմնի» բառերով.
2. 1.6-րդ մասում «ճանապարհային ոստիկանություն» բառերը փոխարինել «ներքին գործերի լիազոր մարմին» բառերով.
3. 1.8-րդ մասում «ճանապարհային ոստիկանությանը» բառերը փոխարինել «ներքին գործերի լիազոր մարմնին և ոստիկանությանը» բառերով։

**Հոդված 10.** Օրենքի 81-ին գլուխն ուժը կորցրած ճանաչել։

**Հոդված 11. Եզրափակիչ մաս և անցումային դրույթներ**

1. Սույն օրենքն ուժի մեջ է մտնում Հանրապետության նախագահի՝ Հայաստանի Հանրապետության ներքին գործերի նախարար նշանակելու մասին հրամանագիրն ուժի մեջ մտնելու օրվանից, բացառությամբ 2-րդ հոդվածի 1-ին մասի:
2. Սույն օրենքի 2-րդ հոդվածի 1-ին մասն ուժի մեջ է մտնում Հայաստանի Հանրապետության ոստիկանության «Ճանապարհային ոստիկանություն» ծառայության լուծարման օրվանից։
3. Մինչև սույն օրենքն ուժի մտնելը Օրենքի հիման վրա Հայաստանի Հանրապետության ոստիկանության պետի կողմից ընդունված իրավական ակտերը շարունակում են գործել մինչև ներքին գործերի բնագավառում պետական կառավարման լիազոր մարմնի ղեկավարի կողմից դրանք ուժը կորցրած ճանաչելը և նոր ակտեր ընդունելը։